Uznesenie Všeobecného súdu (šiesta komora) z 13. marca 2020 – Jalkh/Parlament
(vec T‑183/19)
„Žaloba o neplatnosť – Inštitucionálne právo – Zmeny rokovacieho poriadku Parlamentu – Veľké interpelácie – Nedodržanie formálnych náležitostí – Článok 76 písm. d) rokovacieho poriadku – Aktívna legitimácia – Neexistencia priamej dotknutosti – Neexistencia osobnej dotknutosti – Regulačný akt – Vykonávacie opatrenia – Neprípustnosť“
1.      Súdne konanie – Rozhodnutie prijaté odôvodneným uznesením – Možnosť rozhodnúť bez ústnej časti konania
(Rokovací poriadok Všeobecného súdu, články 129 a 130)
(pozri body 11, 12)
2.      Súdne konanie – Návrh na začatie konania – Formálne náležitosti – Zhrnutie dôvodov, na ktorých je návrh založený – Neexistencia – Neprípustnosť
[Štatút Súdneho dvora, článok 21 prvý odsek a článok 53 prvý odsek; Rokovací poriadok Všeobecného súdu, článok 76 písm. d)]
(pozri body 15, 16, 18, 19)
3.      Žaloba o neplatnosť – Fyzické alebo právnické osoby – Regulačné akty – Akty, ktoré si nevyžadujú vykonávacie opatrenia a priamo sa týkajú žalobcu – Podmienky, ktoré majú kumulatívnu povahu – Neprípustnosť žaloby v prípade, že jedna z týchto podmienok nie je splnená
(článok 263 štvrtý odsek ZFEÚ)
(pozri body 22, 25, 27 – 30)
4.      Žaloba o neplatnosť – Fyzické alebo právnické osoby – Akty, ktoré sa ich osobne týkajú – Kritériá
(článok 263 štvrtý odsek ZFEÚ)
(pozri body 31 – 35)
5.      Žaloba o neplatnosť – Fyzické alebo právnické osoby – Regulačné akty, ktoré si vyžadujú vykonávacie opatrenia – Pojem – Kritériá posúdenia
(článok 263 štvrtý odsek ZFEÚ)
(pozri body 36, 38 – 41)
Predmet
Návrh podaný na základe článku 263 ZFEÚ, ktorého predmetom je zrušenie rozhodnutia Parlamentu P8_TA(2019)0046 z 31. januára 2019 o zmene hlavy I kapitol 1 a 4, hlavy V kapitoly 3, hlavy VII, kapitol 4 a 5, hlavy VIII kapitoly 1, hlavy XII, hlavy XIV a prílohy II rokovacieho poriadku Parlamentu [2018/2170(REG)]
Výrok
1.
Žaloba sa zamieta ako neprípustná.
2.
Jean‑François Jalkh je povinný nahradiť trovy konania.